b'\n_START_ARTICLE_\n\xc5\xbdabji kralj\n_START_PARAGRAPH_\n\xc5\xbdabji kralj je Grimmova pravljica in ime naslovnega literarnega lika. Besedilo uvr\xc5\xa1\xc4\x8damo v knji\xc5\xbeevno zvrst epike ali proze. Ina\xc4\x8dica \xc5\xbdabjega kralja je bila prvi\xc4\x8d omenjena \xc5\xbee v 13. stoletju. Brata Grimm sta jo izdala leta 1815 kot prvo v svoji prvi zbirki pravljic.\n_START_SECTION_\nObnova\n_START_PARAGRAPH_\nPravljica \xc5\xbdabji kralj govori o kralju, ki je imel same lepe h\xc4\x8derke. \xc5\xa0e posebej najmlaj\xc5\xa1a je bila tako lepa,\xc2\xa0\xc2\xbbda se je \xc5\xa1e sonce, ki je videlo \xc5\xbee toliko sveta, za\xc4\x8dudilo, kadarkoli ji je pogledalo v obraz.\xc2\xab_NEWLINE_Na za\xc4\x8detku \xc5\xbdabjega kralja se najmlaj\xc5\xa1a kralji\xc4\x8dna igra z zlato kroglo pri tolmunu. Krogla ji pade v vodo in deklica je obupana. Iz vode nato priplava \xc5\xbeabec in ji ponudi pomo\xc4\x8d, vendar bo v zameno morala postati njegova prijateljica in tovari\xc5\xa1ica pri igri, sedeti za mizo poleg nje, piti iz iste kupice, jesti z istega kro\xc5\xbenika in spati skupaj z njo v postelji. Kralji\xc4\x8dna ji vse to obljubi, ker si na tihem misli, da nobena \xc5\xbeaba ne more postati \xc4\x8dlovekova prijateljica. \xc5\xbdabec ji nato prinese zlato kroglo, toda ko deklico prosi, naj ga vzame s seboj domov, ta ste\xc4\x8de pro\xc4\x8d in na obljubo kmalu pozabi._NEWLINE_Naslednjega dne, ko kralj in dvorjani sedijo za mizo, se pred vrati pojavi \xc5\xbeabec in prosi, naj jo spusti noter. Kralji\xc4\x8dna pred njim zaloputne vrata. Kralj opazi njen strah in jo vpra\xc5\xa1a, \xc4\x8desa se bo i. Pove mu, on pa vztraja, da mora obljubo dr\xc5\xbeati. Zato kralji\xc4\x8dna \xc5\xbeabcu odpre, \xc5\xa1e vedno pa se obotavlja in ga no\xc4\x8de dvigniti na mizo. Kralj jo spet opomni, naj dr\xc5\xbei obljubo. Kralji\xc4\x8dna posku\xc5\xa1a \xc5\xa1e enkrat po\xc5\xbereti besedo, ko se ji ho\xc4\x8de \xc5\xbeabec pridru\xc5\xbeiti v postelji, toda takrat se kralj razjezi in ji re\xc4\x8de, da nekoga, ki ji je pomagal, ko je bila v stiski, kasneje ne sme zani\xc4\x8devati. Tedaj je kralji\xc4\x8dna z dvema prstoma prijela \xc5\xbeabca, ga odnesla s seboj in ga posadila v kot. Ko pa je le\xc5\xbeala, je \xc5\xbeabec pricapljal k njej in dejal, da je utrujen in bi rad zaspal kakor ona. Prosila ga je naj jo vzdigne k sebi ali pa jo gre zato\xc5\xbeit o\xc4\x8detu. Kralji\xc4\x8dna se je tedaj tako razjezila, da je vzdignila \xc5\xbeabca ter ga z vso silo vrgla v steno. Takrat se je \xc5\xbeabec spremenil v kraljevi\xc4\x8da z lepimi in prijaznimi o\xc4\x8dmi. Po kraljevi \xc5\xbeelji je postal njen ljubljeni prijatelj in mo\xc5\xbe._NEWLINE_Pripovedoval ji je, kako ga je neka hudobna \xc4\x8darovnica za\xc4\x8darala in da ga nih\xc4\x8de razen nje ne bi mogel re\xc5\xa1iti iz tolmuna. Zjutraj sta se s ko\xc4\x8dijo odpeljala v njegovo kraljestvo. Zadaj v ko\xc4\x8diji pa je stal slu\xc5\xbeabnik mladega kralja, zvesti Henrik. Ta si je od \xc5\xbealosti, ko se mu je njegov gospodar spremenil v \xc5\xbeabca, ovil tri \xc5\xbeelezne obro\xc4\x8de okrog srca, da mu od \xc5\xbealosti in gorja ne bi po\xc4\x8dilo. Zdaj pa mu je srce od radosti kar prekipevalo, ker je bilo spet osvobojeno.\n_START_SECTION_\nKralji\xc4\x8dna\n_START_PARAGRAPH_\nNa za\xc4\x8detku je kralji\xc4\x8dna ljubka majhna deklica, ki se brezskrbno igra z zlato kroglo. Ta potem spro\xc5\xbei vse dogajanje. Ko ji pade krogla v globok, temen tolmun, za\xc4\x8dne kralji\xc4\x8dna jokati in samo grd \xc5\xbeabec ji lahko pomaga in vrne kroglo iz teme. \xc5\xbdabec se najprej zaplete v pogovor s kralji\xc4\x8dno, potem ko ji vrne kroglo, pa se \xc5\xbeeli z njo igrati. Pride jo obiskat, sedi poleg nje, z njo je in se ji pridru\xc5\xbei v njeni sobi ter kon\xc4\x8dno v postelji. Bolj ko se \xc5\xbeabec deklici telesno pribli\xc5\xbeuje, ve\xc4\x8dji gnus in strah ta ob\xc4\x8duti, zlasti pred njenim dotikom. Lahko bi rekli, da gre za prebujanje spolnosti, ki pa ni brez gnusa ali tesnobe, celo jeze. V jezi kralji\xc4\x8dna zabri\xc5\xa1e \xc5\xbeabca v steno. Ko kralji\xc4\x8dna tako opozori nase in prese\xc5\xbee svojo tesnobo, se sovra\xc5\xa1tvo spremeni v ljubezen.\n_START_SECTION_\n\xc5\xbdabji kralj\n_START_PARAGRAPH_\nTudi \xc5\xbeabec mora dozoreti, preden je mogo\xc4\x8da njegova zveza s kralji\xc4\x8dno. V za\xc4\x8detku si \xc5\xbeeli \xc5\xbeiveti v simbiozi s kralji\xc4\x8dno in tako piti iz njenega kozarca, jesti z njenega kro\xc5\xbenika, spati z njo v isti postelji. \xc5\xbdeli si \xc5\xbeiveti brezskrbno, tako kot \xc5\xbeivi otrok z materjo. Vendar ga potem doleti bole\xc4\x8da izku\xc5\xa1nja, ko ga kralji\xc4\x8dna spodi iz svoje postelje ter ga vr\xc5\xbee v steno. Sprijazniti se mora s tem, da postane samostojen in neodvisna, ker je tak naravni red sveta. \xc5\xa0ele takrat se spremeni in postane kraljevi\xc4\x8d z lepimi in prijaznimi o\xc4\x8dmi._NEWLINE_\xc5\xbdaba ima v ljudski knji\xc5\xbeevnosti simbol spolnega razmerja. \xc5\xbdaba se pojavi iz svojega \xc5\xbeivljenja v vodi kakor otrok ob rojstvu. \xc5\xbdaba je napovedala rojstvo Trnulj\xc4\x8dice. V primerjavi z drugimi \xc5\xbeivalmi se je ne bojimo, ko pomislimo na njo, najprej ob\xc4\x8dutimo gnus, tako kot v \xc5\xbdabjem kralju. Do nje \xc4\x8dutimo upor, tako kot se spolnost upira otroku (kralji\xc4\x8dni v \xc5\xbdabjem kralju) dokler zanjo ni zrel.\n_START_SECTION_\nKralji\xc4\x8din o\xc4\x8de\n_START_PARAGRAPH_\nKot v \xc5\xa1tevilnih pravljicah iz cikla o \xc5\xbeivalskem \xc5\xbeeninu tudi v \xc5\xbdabjem kralju h\xc4\x8derko z njenim bodo\xc4\x8dim mo\xc5\xbeem pove\xc5\xbee o\xc4\x8de. Njegova glavna vloga je ta, da vztraja pri tem, da njegova h\xc4\x8di izpolni obljubo, ki ji jo je izrekla takrat, ko je bila v stiski.\xc2\xa0\xc2\xbbNikdar ne sme\xc5\xa1 zani\xc4\x8devati tistega, ki ti je pomagal, ko si bila v stiski.\xc2\xab\xc2\xa0_NEWLINE_Samo zaradi njegovega vztrajanja je bila sklenjena sre\xc4\x8dna zveza. V h\xc4\x8derki razvija odgovornost, saj je za sre\xc4\x8dno osebno in spolno zvezo z drugim \xc4\x8dlovekom potrebna zrela odgovornost, sicer ne bi bila niti resna niti trajna.\n_START_SECTION_\nInterpretacija dela\n_START_PARAGRAPH_\nV pravljici \xc5\xbdabji kralj je proces dozorevanja izredno pospe\xc5\xa1en. Na za\xc4\x8detku je kralji\xc4\x8dna ljubka, majhna deklica, ki se brezskrbno igra z zlato kroglo. Ko ji ta pade v tolmun ob\xc4\x8duti \xc5\xbealost. To lahko razumemo kot dogodek, pri katerem se kralji\xc4\x8dna \xe2\x80\x93 ljubka deklica - poslavlja od brezskrbne, igrive mladosti in spreminja v zrelo osebo. Ob tem ob\xc4\x8duti grenkobo, kajti med dozorevanjem se mora posloviti od mirnega zavetja doma in postati samostojna in neodvisna. Pri tem kralji\xc4\x8dno ves \xc4\x8das vzpodbuja o\xc4\x8de, mati pa v zgodbi ni prisotna. Morda zato, ker tudi sama te\xc5\xbeko prenese in ob\xc4\x8duti \xc5\xbealost, ko se zave, da je njen otrok \xc5\xbee odrasel in da bo moral zapustiti dom._NEWLINE_Podobno se dogaja z \xc5\xbeabcem. Tudi ta si \xc5\xbeeli \xc5\xbeiveti v simbiozi, kot \xc5\xbeivi otrok pri mami, zato se posku\xc5\xa1a prilepiti na kralji\xc4\x8dno, saj si misli, da bo ta zanj lahko lepo skrbela. Vendar takrat nastopi trenutek resnice in kralji\xc4\x8dna ga vr\xc5\xbee v steno. Takrat postane lep, mlad kraljevi\xc4\x8d. Svojo preteklost pusti za seboj in za\xc4\x8dne \xc5\xbeiveti novo \xc5\xbeivljenje, ki je polno odgovornosti._NEWLINE_\xc4\x8ceprav ni ve\xc4\x8d toplega zavetja star\xc5\xa1ev in postane \xc5\xbeivljenje tudi polno strahu pa oba, tako kralji\xc4\x8dno kot \xc5\xbeabjega kralja, obdajata zadovoljstvo in sre\xc4\x8da, ker drug drugega ljubita.\n_START_SECTION_\nNasilje v \xc5\xbdabjem kralju\n_START_PARAGRAPH_\nZnanih je na desetine ina\xc4\x8dic, brata Grimm sta \xc5\xbee v svoji prvi izdaji zapisala dve, nasilja (v \xc5\xa1kotski razli\xc4\x8dici je morala kralji\xc4\x8dna \xc5\xbeabcu celo odrezati glavo), potrebnega za sre\xc4\x8den konec, je iz stoletja v stoletje vse manj, vse do danes najbolj znane ina\xc4\x8dice, v kateri kralji\xc4\x8dna \xc5\xbeabca poljubi in ne vr\xc5\xbee ob steno. Ker so negativna \xc4\x8dustva obvezen del odra\xc5\xa1\xc4\x8danja, sta odpor kralji\xc4\x8dne v \xc5\xbdabjem kralju in njeno nasilno dejanje razumljiva in opravi\xc4\x8dljiva. Psihoanaliza u\xc4\x8di, da so negativna \xc4\x8dustva za re\xc5\xa1evanje te\xc5\xbeav bistveno bolj koristna kot odsotnost \xc4\x8dustev.\n_START_SECTION_\nPrimerjava z ostalimi literarnimi liki\n_START_PARAGRAPH_\nPravljice, v katerih se \xc5\xbeival spremeni v \xc4\x8dloveka ali \xc4\x8dlovek v \xc5\xbeival in potem zopet hans_NEWLINE_Jure je bil vedno zelo \xc5\xbeejen. Vsako \xc5\xbelico juhe je vedno pridno zalival z vodo. Ko je imel poln kro\xc5\xbenik in prazen kozarec, je prosil teto Otilijo, naj mu da \xc5\xa1e malo vode. Ta ni mogla Juretu ni\xc4\x8desar odre\xc4\x8di, pri sebi pa je dejala:\xc2\xa0\xc2\xbbSaj bo\xc5\xa1 postal \xc5\xa1e \xc5\xbeaba, \xc4\x8de se bo\xc5\xa1 tako nalival z vodo\xc2\xab. \xc5\xa0e dobro ni to izgovorila, ko se je Jure spremenil v \xc5\xbeabo. Skakal je po kuhinji in kvakal in regal. Otilija se je v vsej zmedenosti domislila re\xc5\xa1itve in ponudila Juretu karkoli si je za\xc5\xbeelel. Ta je hotel smetano z jagodami. Potem ji je naro\xc4\x8dil naj ga odnese v lu\xc5\xbeo dokler ne bo hrana pripravljena. Otilija je storila kar ji je naro\xc4\x8dil. Ko se je Jure najedel smetane z jagodami, je ponovno postal \xc4\x8dlovek.\n_START_SECTION_\nJacob in Wilhelm Grimm: Je\xc5\xbeek Jan\xc4\x8dek\n_START_PARAGRAPH_\n\xc5\xbdivel je kmet, ki je imel vsega dovolj, ampak sre\xc4\x8den ni bil, ker z \xc5\xbeeno nista mogla imeti otrok. To ga je hudo razjezilo in tako je nekega dne pri\xc5\xa1el domov in zavpil:\xc2\xa0\xc2\xbbOtroka ho\xc4\x8dem, \xc4\x8detudi je je\xc5\xbe!\xc2\xab\xc2\xa0In njegova \xc5\xbeena je res rodila otroka, ki je bil zgoraj je\xc5\xbe, spodaj pa fantek. Ko je bil star osem let je prosil o\xc4\x8deta, naj podkuje njegovega petelina, da bo lahko odjezdil in ga nikoli ve\xc4\x8d ne bo nazaj. O\xc4\x8de je to res storil in bil je vesel, ker se ga bo lahko znebil. Je\xc5\xbeek Jan\xc4\x8dek je blodil po gozdu. Nekega dne pa je sre\xc4\x8dal kralj, ki ga je vpra\xc5\xa1al, katera pot pelje v njegovo kraljestvo. Jan\xc4\x8dek mu je pokazal, v zahvalo pa je hotel njegovo h\xc4\x8der. Kralj mu jo to sicer obljubil, vendar pa obljube ni dr\xc5\xbeal in je zbral vse kraljestvo, da strelja nanj, ko pride na grad._NEWLINE_Jan\xc4\x8dek je v gozdu sre\xc4\x8dal \xc5\xa1e enega kralja, ki je za\xc5\xa1el. Tudi temu je pokazal pot in v zameno hotel njegovo h\xc4\x8der. Ta je obljubo dr\xc5\xbeal in Jan\xc4\x8dek se je poro\xc4\x8dil. Preden je od\xc5\xa1el spat je zlezel iz je\xc5\xbeeve ko\xc5\xbee in jo pustil le\xc5\xbeati pred posteljo. Mo\xc5\xbeem pa je naro\xc4\x8dil naj jo vr\xc5\xbeejo na ogenj. Jan\xc4\x8dek je bil tako re\xc5\xa1en postal je lep mlad gospod.\n_START_SECTION_\nFran Mil\xc4\x8dinski: Sin je\xc5\xbe\n_START_PARAGRAPH_\n\xc5\xbdivela sta cesar in cesarica, ki nista mogla imeti otrok, po katerih pa sta vse bolj hrepenela. Nekega dne je cesarica vzdihnila:\xc2\xa0\xc2\xbbO, da bi dobila sina, ni treba, da je ve\xc4\x8dji kakor je\xc5\xbe\xc2\xab. Tako se je res zgodilo. Rodila je sina tolik\xc5\xa1nega kot je\xc5\xbe in bode\xc4\x8dega po vsem drobnem \xc5\xbeivotu. Sramovala sta se ga, zato sta ga pri \xc5\xa1tirinajstih poslala v gozd in mu rekla naj pride \xc4\x8dez sedem let. Nekega dne se je v gozdu izgubil kralj in prosil je\xc5\xbea, da mu poka\xc5\xbee pot. Za pomo\xc4\x8d mu je obljubil svojo h\xc4\x8der za \xc5\xbeeno. Je\xc5\xbe je res pri\xc5\xa1el na grad in zahteval od kralja h\xc4\x8der. Ta mu je rekel, \xc4\x8de se ho\xc4\x8de katera z njim poro\xc4\x8diti ji tega ne bo branil, silil pa tudi ne bo nobene. Prvi dve h\xc4\x8derki sta se ob pogledu na je\xc5\xbea le zgra\xc5\xbeali, najmlaj\xc5\xa1i pa se je zasmilil in vzela ga je roke ter ga poljubila. Pri tem jo je bodica zbodla v ustnico in pritekla je iz nje kri. Kapljica krvi je padla na je\xc5\xbea in ta se je spremenil v lepega mladeni\xc4\x8da. Ko sta to videli starej\xc5\xa1i sestri sta si od \xc5\xbealosti, ker sta zavrnili je\xc5\xbea vzeli \xc5\xbeivljenje.\n_START_SECTION_\nLepotica in zver\n_START_PARAGRAPH_\nGovori o princu, ki ga je \xc4\x8darovnica spremenila v zver. Te ukletosti bi bil re\xc5\xa1en le, \xc4\x8de pred enaindvajsetim letom najde nekoga, ki ga ljubi in ki mu ljubezen vra\xc4\x8da. Tako se nekega dne v bli\xc5\xbenji vasici odpravi Mavric, o\xc4\x8de lepe Zalike, v sosednjo vas predstavit svoj izum. V gozdu se je izgubil. Pri\xc5\xa1el je do gradu, kjer je \xc5\xbeivela zver. Ta ga je ugrabila in zaprla v klet. Naslednjega dne je Zalika pri\xc5\xa1la re\xc5\xa1it svojega o\xc4\x8deta. Zver je spustila Mavrica, vendar je v zameno hotela Zaliko. Zalika je tako ostala na gradu in \xc5\xbeivela z zverjo. Zver je postajala ob Zaliki vse bolj \xc4\x8dlove\xc5\xa1ka. Skupaj sta jedla, se pogovarjala, plesala\xe2\x80\xa6_NEWLINE_Ko je Zalikin snubec Gaston sli\xc5\xa1al za zver, jo je hotel uni\xc4\x8diti. Pri\xc5\xa1el je na grad, kjer sta se borila. Gaston je zver hudo ranil, sam pa padel z visoke strehe v globino. Zver je le\xc5\xbeala na tleh in Zalika jo je hotela re\xc5\xa1iti. Ko je videla, da zver umira je zajokala, jo poljubila in rekla, da jo ljubi. V tistem trenutku so se zveri odprle o\xc4\x8di in spremenila se je v lepega princa. \xc4\x8carovni urok je izgubil svojo mo\xc4\x8d. Ves dvor je planil od sre\xc4\x8de. Zalika pa se je sre\xc4\x8dna spogledovala s princem, ki ga je s svojo ljubeznijo re\xc5\xa1ila prekletstva.\n_START_SECTION_\nIzdaje\n_START_PARAGRAPH_\nPravljica \xc5\xbdabji kralj je bila izdana v ve\xc4\x8d razli\xc4\x8dicah. Celotni naslov se glasi \xc5\xbdabji kralj in \xc5\xbeelezni Henrik, vendar se v ve\xc4\x8dini ina\xc4\x8dic ne pojavlja. Njegova neverjetna zvestoba je opisana le na koncu zgodbe. Brata Grimm sta pravljico \xc5\xbdabji kralj prvi\xc4\x8d izdala leta 1815. Pravljica je iz\xc5\xa1la samostojna v knjigi Grimm Jacob in Wilhelm: \xc5\xbdabji kralj in zvesti Henrik (Pre\xc5\xa1ernova dru\xc5\xbeba, 2004). Iz\xc5\xa1la pa je tudi skupaj z ostalimi pravljicami bratov Grimm, pod naslovom Grimmove pravljice (Mladinska knjiga, 1987, 1986), Grimmove pravljice: Druga knjiga pravljic (Mladinska knjiga, 1993), Pravljice (Mladinska knjiga, 2006)'